Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: módon az Engedélyes viseli. Az Engedélyes legfelsõ vezetõ szerveinek kell biztosítaniuk az atomenergiáról szóló 1996. évi CXVI. törvény 10. § (1) bekezdésében megfogalmazott felelõsség átfogó és
Paragraph Index: 1901

d) az üzemeltetést támogató funkciók 5.012. A szervezeti és mûködési szabályzatot idõszakonként felül kell vizsgálni, és szükség esetén módosítani kell a biztonságos üzemeltetés javítása érdekében. 5.013. A biztonsági rendszerek, rendszerelemek ellenõrzését megfelelõ hatáskörrel rendelkezõ szervezetre kell bízni, és ki kell alakítani a hatósági kapcsolattartás formális rendszerét. 5.014. Az üzemeltetõ szervezetnek teljes körû minõségirányítási rendszert kell kidolgoznia és megfelelõen jóváhagynia, majd alkalmaznia valamennyi, a létesítmény biztonságos üzemeltetését befolyásoló tevékenységet illetõen. Ezen program megvalósításának szervezését a végrehajtástól független minõségirányítási szervezetre kell bízni. 5.015. Az idõszakos ellenõrzések, vizsgálatok végrehajtását, az átalakításoknak belsõ, illetve hatósági engedélyeztetését, az operatív üzemeltetést végzõ, illetve a vizsgálatot, átalakítást kérõ szervezeti egységtõl független szervezeti egységekre kell bízni. 5.016. Az üzemeltetési folyamatok megfelelõ szabályozásával el kell érni, hogy a biztonsággal összefüggõ döntéseket elegendõ és megbízható információ alapján hozzák. 5.2.2. A biztonságpolitika 5.017. Biztonságpolitikai nyilatkozatban kell ismertté tenni az üzemeltetõ szervezet biztonság iránti felelõsségét és elkötelezettségét, kinyilvánítva, hogy a kutatóreaktor biztonsága mindenekelõtti elsõbbséget élvez. 5.3. SZEMÉLYZET 5.3.1. A személyzet alkalmassága 5.018. A kutatóreaktorok üzemeltetõ személyzete mindenkor elégítse ki a létszámmal, iskolai végzettséggel, szakképzettséggel és egészségi állapottal kapcsolatos jogszabályi elõírásokat. 5.019. A személyzet szakmai felkészítésének, a felkészültség számonkérésének, a rendszeres szinten tartó képzéseknek és a felkészültség idõszakos ellenõrzésének programját írásban kell rögzíteni és idõszakonként felül kell vizsgálni. 5.020. Az alapképzési és szinten tartó oktatási program biztosítsa, hogy a személyzet az üzemeltetõ szervezet minden szintjén megérti a biztonság elsõrendû fontosságát, és helyesen teljesíti kötelességét mind a létesítmény normál üzemmódjában, mind pedig üzemzavar esetén az írásban rögzített üzemeltetési és üzemzavar elhárítási utasításoknak megfelelõen. 5.3.2. A személyzet tevékenysége, együttmûködése 5.021. Az üzemeltetõ személyzet tagjai közül csak az erre kijelölt és a szükséges képesítéssel rendelkezõ személyeknek szabad az üzemmódokban bármilyen változtatást eszközölniük. Ki kell zárni annak lehetõségét, hogy a biztonsággal kapcsolatos felelõs döntések meghozatalába és az intézkedésekbe más személyek is beleavatkozzanak. 5.022. Az üzemeltetõ szervezetnek a biztonsággal kapcsolatos minden területen gondoskodni kell a szükséges mûszaki és tudományos háttértámogatás rendelkezésre állásáról a létesítmény fennállásának teljes idõtartama alatt. 5.023. Az üzemeltetõ szervezethez nem tartozó, megfelelõ képesítésû szakemberek csak írásban pontosan meghatározott keretek között, az üzemeltetõ szervezet vezetõségének felelõsségvállalása mellett végezhetnek tevékenységet. 5.3.3. A kutatóreaktor felhasználóival szemben támasztott követelmények 5.024. A kutatóreaktor felhasználóinak rendelkezniük kell az általuk üzemeltetett kísérleti berendezések biztonságos kezeléséhez szükséges ismeretekkel, és ki kell elégíteniük a sugárvédelmi és egyéb szakmai ismeretekkel kapcsolatos, valamint munkavégzési állapotra vonatkozó jogszabályi elõírásokat. 5.025. A kutatóreaktor felhasználóinak ismerniük kell a Balesetelhárítási Intézkedési Terv vonatkozó elõírásait. A létesítmény területén foganatosított rendszabályok betartása a felhasználók számára akkor is kötelezõ, ha nem tartoznak a kutatóreaktor üzemeltetõ szervezetéhez. 5.3.4. A biztonsági kultúra 5.026. A hatáskörök megfelelõ gyakorlása és a feladatok biztonsági elõírásokkal összhangban lévõ ellátása érdekében a vezetõk kinevezésénél a biztonság iránti elkötelezettséget elengedhetetlen szempontként kell figyelembe venni. 5.027. Az üzemeltetõ szervezet vezetõségének olyan vezetési gyakorlatot kell megvalósítania, amely a biztonságpolitikai célkitûzésekkel összhangban biztosítja a személyzetnél a biztonságra figyelõ magatartásformák (kérdésfelvetõ magatartás, szigorú és körültekintõ végrehajtás, kommunikáció) kialakulását és gyakorlását. 5.4. ÜZEMBE HELYEZÉS 5.4.1. Az üzembe helyezési tevékenység célja 5.028. A szerelési munkák befejezését követõ üzembe helyezési tevékenység célja, hogy elemzések, megfigyelések, üzemi próbák és helyszíni szemlék útján igazolják, hogy a kutatóreaktor fizikai állapota és üzemeltetése megfelel a tervnek, a vonatkozó biztonsági követelményeknek, valamint az üzemeltetési feltételeknek és korlátoknak. Ez az egyik alapvetõ feltétele annak, hogy a létesítmény tervezett, rendeltetésszerû, biztonságos üzemeltetésre való alkalmasságát igazolják. 5.029. Ezen tevékenység alatt minden olyan üzemeltetési feltételt és korlátot véglegesíteni kell, melyek ismerete a létesítmény biztonságos üzemeltetése szempontjából fontos. 5.4.2. Az üzembe helyezés szervezése, végrehajtása 5.030. Az üzembe helyezési tevékenységek céljánál megfogalmazott követelmények teljesítéséhez az üzembe helyezésért felelõs szervezetnek a tervezõk bevonásával készített részletes programmal kell rendelkeznie, mely az egyedi próbák megkezdésétõl a próbaüzem lefutásáig logikailag összefoglalja a tevékenységeket. 5.031. Az üzembe helyezést végzõ szervezetnek üzembe helyezési programot kell kidolgoznia a tervezõk bevonásával, mely szabályozza az üzembe helyezés elõkészítõ tevékenységeitõl a próbaüzem zárásig a résztvevõ szervezetek tevékenységeit, felelõsségét, kapcsolatait. 5.032. A leendõ üzemeltetõ szervezet részvételére külön figyelmet kell fordítani, mert számára ez az idõszak az üzemeltetéshez való felkészülés fontos gyakorlati lépése. 5.4.3. A dokumentálás 5.033. Az üzembe helyezési tevékenységet az üzembe helyezõ szervezet által készített munkaprogramok alapján kell elvégezni. Minimálisan az alábbi tevékenységek munkaprogramjaival kell rendelkezni az üzembe helyezés megkezdése elõtt:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes